Gepraat in: Indië
Totale sprekers: 211 100
Amptelike taal in: Indië
Sanskrit (Devanagari: संस्कृत, Saṃskṛtam, [sə̃skr̩t̪əm], luister (hulp·inligting)), ook Oud-Indies genoem, is een van die Indo-Europese tale en behoort tot die Indo-Ariese en Indo-Irannese taalgroep. Dit was die klassieke taal van die Indo-Ariese bevolking van die Voor-Indiese skiereiland en Pakistan. Sanskrit is van vóór 1200 v.C. tot vandag gebruik as literêre taal, maar is sedert 500 v.C. nie meer die gesproke taal van die massa nie. Sanskrit is een van die amptelike tale van Indië naas Engels en Hindi en van die Indiese deelstaat Uttarakhand.
Die woord "Sanskrit" in die Devanagari-skrif
Devimahatmya in Sanskrit op palmblare, Bihar of Nepal, 11de eeu
Die grammatika van Sanskrit is uitvoerig beskryf deur die grammatikus Panini (hy het omtrent die 7de of die 3de eeu voor Christus geleef), wie se werk uiteindelik 'n sterk "voorskrywende" funksie gekry het, na mate die volkstaal geleidelik van die geleerde Sanskrit wegbeweeg het.
Danksy Panini kan ons die taal se verbuiginge, vervoeginge en aksente bestudeer. Sy noukeurige beskrywinge stel Indo-Europeërs in staat om, met die hulp van die Oud-Griekse en Litause verbuigings- en aksentpatrone, 'n noukeuriger indruk te kry van die sintaks en klanke van die Proto-Indo-Europese taal, waarvan wetenskaplikes aanneem dat dit die oorsprong van alle vroeër en huidige Indo-Europese tale was.
Sanskrit is die oudste bekende, en derhalwe belangrikste, Indo-Europese taal. Die oudste vorm van Sanskrit word Vedies genoem, na die Vedas; religieuse tekste.
Sanskrit is afgelei van die woorddele sam- (saam) en krtam (geskape); wat inhou dat die taal veronderstel was om volmaakter te wees as Prakrit; die eweneens Indo-Ariese volkstaal van die ongeletterde massas.
↑ Artikel 5, Grondwet van die Republiek van Suid-Afrika
↑ (en) "Comparative speaker's strength of scheduled languages -1971, 1981, 1991 and 2001" Census of India, 2001.
↑ (en) "Ethnologue: Languages of the World, Seventeenth edition, Sanskrit". Ethnologue. Besoek op 25 Augustus 2018.
↑ (en) "The Constitution of India" (PDF). Regering van Indië, Departement van Reg en Justisie. 1 Desember 2007 . Geargiveer vanaf die oorspronklike (PDF) op 9 September 2014.
Sien gerus Wikipedia se uitgawe in Sanskrit
Wikimedia Commons het meer media in die kategorie Sanskrit.
Wikiwoordeboek het 'n inskrywing vir Sanskrit.
(en) "Sanskrit language". Encyclopædia Britannica. Besoek op 25 Augustus 2018.
Amptelike tale van Indië
Engels • Hindi
Assamees • Bengaals • Bodo • Dogri • Gujarati • Hindi • Kannada • Kasjmiri • Konkani • Maithili • Malayalam • Marathi • Meitei (Manipuri) • Nepalees • Oerdoe • Oriya • Pandjabi • Sanskrit • Santali • Sindhi • Tamil • Telugu
Ontsluit van "https://af.wikipedia.org/w/index.php?title=Sanskrit&oldid=1888127"
Tale van Indië
Die bladsy is laas op 17 Januarie 2019 om 09:55 bygewerk.